**Religionsvidenskabelig tekstgennemgang: Religion b-niveau.
Version 2022/2023. Metode-Analyse-Perspektivering.**

|  |  |  |
| --- | --- | --- |
| **Trin** |  |  |
| **1. Metode**Lav **kun relevante** overvejelser, dvs. du skal ikke nødvendigvis have ikke overvejelserne med.Når man beskæftiger sig med et **helligskrift**, så skal man dog **IKKE bestemme afsenderens engagement eller komme ind på elite eller mainstream**.*Citér eventuelt en enkelt gang som dokumentation.* | * **Hvilken genre[[1]](#footnote-1)** er teksten?
* **Hvornår** er teksten skrevet?
* **Hvor** er den **udgivet**?
* **Hvilken synsvinkel har afsenderen[[2]](#footnote-2)**:Har afsenderen indefra eller udefra-synsvinkler?*-Hvis afsenderen har en indefra-synsvinkel: Er afsenderen elite eller mainstream? Er afsenderens engagementet maksimalistisk eller minimalistisk? Brug også Jan Hjärpes begreber.-Hvis afsenderen har en udefra-synsvinkel: Er den neutral og tilstræbt objektiv, eller er den religionskritisk?*
* **Repræsenterer** afsenderens holdning alle de religiøse (central og repræsentativ) eller kun nogle fås holdning (perifer og ikke-repræsentativ)?
* **Indsæt afsenderen i Beckfords model om medlemstyper.[[3]](#footnote-3)**
* **Er der evt. en privilegeret/ekstraordinær talesituation i teksten?[[4]](#footnote-4)**
* **Tekstens modtager(e)?[[5]](#footnote-5)**
 |  |
| **2. Kort resumé***Citér ikke.* | Fortæl kort (ca. 3 sætninger) om, hvad teksten **handler om.**Fortæl kort (ca. 2 sætninger) om tekstens **budskab.** |  |
| **3. Analyse**Indholds-og begrebsanalyse.Skal fylde mest**Det er temaerne eller problemstillingerne, der skal strukturere din analyse af teksten,** dvs. du skal IKKE strukturere din tekstgennemgang ved at gennemgå teksten fra start til slut**.***Citér meget* | Hvilke **religionsfaglige temaer** behandler teksten?[[6]](#footnote-6)/ Hvordan kan du besvare **problemstillingerne** ud fra teksten?:-Her skal du møde teksten med viden, begreber og teori fra modulerne, dvs. **religionens indefra-begreber, almene fagbegreber/fænomener samt faglig viden om emnet**. Det er også her, at du kan inddrage **Ninian Smarts model om religionens 7 dimensioner**. Det er også her, at du skal anvende relevant **teori**.-Du skal være **tekstnær** og dokumentere dine påstande ved hjælp af citater (tænk i PEF/PEE) - **tøm teksten**, dvs. hvis der er flere steder i teksten, der kan vise dit tema, så citér også dem. Vælg de bedste citater til oplægget og gem resten til dialogen. |  |
| **4. Perspektivering**Komparativ religionshistorie. | Perspektivering til læste tekster, til et andet emne og/ eller religionsfaglige begreber og teorier. |  |

1. **Genre** kan fx være: Artikel med interview, helligskrift, bøn, prædiken, debattekst, myte, ritual, liturgi, feltarbejde mv. [↑](#footnote-ref-1)
2. **Afsenderen** kan være den person, der har skrevet teksten, men kan også være **de personer, der udtaler sig i teksten**. [↑](#footnote-ref-2)
3. **Beckfords model om medlemstyper: Grader af tilknytning til en religion:**
-Kernemedlem/Hengiven
-Ekspert/Tilhænger

-Klient
-Støtte
-Frafalden
 [↑](#footnote-ref-3)
4. **Privilegeret talesituation kan vise sig på følgende måder:**

-Kommunikation/en talesituation fra et menneske til en gud fx bøn.

-Kommunikation/talesituation fra en gud til et menneske fx i et helligskrift.
-Et menneske, der laver magi.

-Noget et menneske almindeligvis ikke kan vide, fx myter eller profetier. [↑](#footnote-ref-4)
5. **Modtagere**: Vær konkret fx ”kristne, der overvejer at konvertere”. Sig IKKE: ”det danske folk”; ”samfundet”; ”borgerne”; ”alle kristne”. [↑](#footnote-ref-5)
6. Religionsfaglige **temaer**: fagbegreber, indefrabegreber, teoribegreber. [↑](#footnote-ref-6)